**PROJEKTS**

2024.gada \_\_. \_\_\_\_\_\_\_\_\_ Lēmums Nr.\_\_\_\_\_

**Par energotaupības projekta īstenošanu**

Pamatojoties uz Pašvaldību likuma 10.panta pirmās daļas 21.punktu, Publisko iepirkumu likuma 60.panta ceturtās daļas 2.punktu, ņemot vērā, ka apgaismojuma pilnā servisa pakalpojuma (ESKO) investīciju modelis ir iespēja paveikt energoefektivitātes pasākumus, noslēdzot līgumu uz ilgāku periodu, ievērojot, ka ilgtermiņa līguma noslēgšana par apgaismojuma nomaiņu uz videi draudzīgo apgaismojuma sistēmu dod iespēju ekonomiski, lietderīgi un efektīvi izmantot pašvaldības resursus, uzlabot apgaismojuma kvalitāti Daugavpils valstspilsētas pašvaldības iestādes “Daugavpils pilsētas Izglītības pārvalde” padotībā esošo iestāžu un Daugavpils valstspilsētas pašvaldības iestādes “Daugavpils pilsētas pašvaldības policija” (turpmāk - Iestādes) telpās, būtiski samazināt elektrības patēriņu, kā arī mazināt telpu apgaismojuma radītās CO2 emisijas, ņemot vērā Daugavpils valstspilsētas pašvaldības domes (turpmāk – Dome) Pilsētas saimniecības un attīstības komitejas 2024.gada \_\_.\_\_\_\_\_\_\_\_ atzinumu, Domes Finanšu komitejas 2024. gada \_\_. \_\_\_\_\_\_\_\_\_ atzinumu, **Dome nolemj:**

1. Atļaut Daugavpils valstspilsētas pašvaldības iestādes “Daugavpils pašvaldības centrālā pārvalde” Centralizēto iepirkumu nodaļai sadarbībā ar Daugavpils valstspilsētas pašvaldības iestādes “Daugavpils pašvaldības centrālā pārvalde” Īpašuma pārvaldīšanas departamentu un Iestādēm rīkot iepirkumu par apgaismojuma pilna servisa pakalpojuma (ESCO) nodrošināšanu Iestāžu ēku telpās un noslēgt līgumu ar iepirkuma uzvarētāju uz 7 (septiņiem) gadiem.
2. Uzdot Daugavpils valstspilsētas pašvaldības izpilddirektorei kontrolēt lēmuma izpildi.

Daugavpils valstspilsētas pašvaldības domes

priekšsēdētājs A.Elksniņš